રાજુલા વિસ્‍તાર હાલમાં ઔદ્યોગિક રીતે વિકાસની હરણફાળ ભરી રહેલ છે. પરંતુ આ વિસ્‍તારમાંઈન્‍ફ્રાસ્‍ટ્રકચરની ખામીઓ ઉડીને આંખે વળગે છે. જેમાં આ વિસ્‍તારમાં ટ્રેનની સુવિધા ખૂબ જ નહિવત છે. જેમાં પણ રાજુલા શહેરથી તો એક પણ ટ્રેન લાંબા અંતરની જતી નથી જયારે બીજી બાજુ પ્રાયવેટ ટ્રાવેલ્‍સો 100 થી પણ વધારે અમદાવાદ, સુરત, મુંબઈ વચ્‍ચે દોડે છે. જેના ઉપરથી એ અંદાજ આવી જાય કે, આ વિસ્‍તારમાંથી અમદાવાદ, સુરત, મુંબઈ જવાવાળાની સંખ્‍યા ખૂબજ રહે છે. અને બીજી બાજુ ટ્રેનની સુવિધા જીરો છે. જેથી પ્રવાસીઓને નાછૂટકે પ્રાઈવેટ બસોનો સહારો લેવો પડે છે.